**Referat af bestyrelsesmøde i Fiskbæk tirsdag den 7. juli 2020**

Deltagere: Anne Marie Thomsen (58), Kirsten Friis Hansen (62), Birgit Bannas (52), Jens Vedsted-Hansen (60) og suppleant Gerda Nygaard Jensen (36)

Sønke Lorenzen (30) og Ulla Thundal (56) var forhindret i at deltage. Mødet blev holdt hos Anne Marie.

1. Valg af referent: Jens.
2. Evaluering af generalforsamlingen

Vi var enige om, at generalforsamlingen den 30. juni var forløbet rigtig godt.

1. Bestyrelsens konstituering: valg af næstformand, kasserer og evt. sekretær

Birgit Bannas blev valgt som kasserer, Jens Vedsted-Hansen som næstformand. Vi besluttede ikke at have en sekretærpost.

1. Møde med anlægsgartner Mulvad ang. faste opgaver på fællesarealet

Der skal indgås aftale med Mulvad om klipning af skråninger ved bækken to gange om året, klipning af hække omkring Fiskbæk samt klipning af træer på vendepladsen, parkeringspladsen og langs vejen ved nr. 28-34. Anne Marie vil ringe til Mulvad og få en aftale med ham. Derefter kontakter hun os andre for at høre, hvem der kan deltage når han kommer.

1. Modtagelse af mails fra info@fiskbaekmalling.dk

De mails, der indgår til Fiskbæk’s ovennævnte mailadresse, er hidtil blevet videresendt til formanden og yderligere et medlem af bestyrelsen, så de automatisk bliver orienteret om dem. Ud over Anne Marie ville Kirsten gerne modtage disse mails fremover. Anne Marie vil få Ole til at opdatere mailfunktionen.

1. Lugtgener fra kloak

Da flere har talt om lugtgener i badeværelserne, senest på generalforsamlingen, drøftede vi dette problem. Vi aftalte, at det skal tjekkes, når VVS-firmaet kommer rundt i boligerne for at gennemgå vandvarmerne. Anne Marie vil lave aftale med VVS-firmaet om en sådan gennemgang. Ud fra dette tager vi stilling til, om lugtgenerne kan vente indtil kloaksystemet skal efterses i 2021 som vedtaget i vedligeholdelsesplanen, eller der skal gøre noget allerede i år.

1. Eventuelt

På baggrund af det tilbud, der var fremkommet på generalforsamlingen fra Ole og Erling, aftalte vi at spørge, om de er villige til at reparere broen og lågen ud til Bredgade.

Anne Marie fortalte, at hun havde modtaget en forespørgsel om evt. ledig bolig i Fiskbæk. Hvis den pågældende ønsker det, vil hun blive skrevet på interesselisten.

Vi besluttede at rette uformel forespørgsel til Aarhus Kommune ang. muligheden for at få etableret en form for hastighedsdæmpning nede ved broen, så trafikken på stien fra Engkærgårds Allé og Balskærvej op mod Nyvej kan blive mindre generende for beboerne.

Det blev besluttet at opdatere beboerlisten. Vi var enige om, at det vil være praktisk at alle Fiskbæk-medlemmer har adgang til listen med navne, adresser, telefonnumre og mailadresser. For en ordens skyld vil vi spørge, om alle er indforstået med at disse oplysninger kommer med på en sådan liste.

1. Næste møde

Vi aftalte at mødes næste gang mandag den 10. august kl. 17 i drivhuset.